BG Официален вестник на Европейския съюз C 59/8

Обобщена информация, която държавите-членки съобщават относно държавна помощ, предоставена в съответствие с Регламент (ЕО) № 1857/2006 на Комисията за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001

(2009/C 59/04)

Помощ №: XA 1/09

Държава-членка: Обединено кралство

Регион: England, Scotland and Wales

Наименование на схемата за помощ или име на дружеството получател на индивидуалната помощ: Fallen Cattle Surveillance Scheme (Great Britain)

Правно основание: Схемата не е законово установена. Европейският Регламент (ЕО) № 999/2001 относно определяне на правила за превенция, контрол и ликвидиране на някои трансмисивни спонгиформни енцефалопатии (ТСЕ) изисква от държавите-членки да извършват изследвания за гъбична енцефалопатия на мъртъв едър рогат добитък на възраст над 24 месеца. От 1 януари 2009 г. Обединеното кралство ще извършва изследвания само на мъртъв едър рогат добитък на възраст над 48 месеца в съответствие с Решение 2008/908 на Комисията. От 12 януари 2009 г., съгласно вътрешните нормативни актове относно ТСЕ в Англия, Шотландия и Уелс, животновъдите ще отговарят за събирането и унищожаването на тези животни. Животновъдите могат да сключват частни споразумения за унищожаването им с всяко предприятие за обработка на странични животински продукти, одобрено да взема проби от мозъчни клетки за последващо изследване за гъбична енцефалопатия по говедата.

Планирани годишни разходи за схемата или общ размер на индивидуалната помощ, предоставена на дружеството: 12 януари 2009 г.-31 декември 2009 г.: 2 милиона GBP

Максимален интензитет на помощта: Интензитетът на помощта за събиране и унищожаване на мъртъв добитък, за който се изисква изследване за ТСЕ, е до 100 % в съответствие с член 16, буква е) от Регламент (ЕО) № 1857/2006.

Очаква се максималният интензитет на помощите, изплащани на производителите по тази схема за събиране и унищожаване на мъртъв добитък, да не надвишава 20 % (намален от 100 % интензитет от 2001 г.-11 януари 2009 г.)

Дата на въвеждане: 12 януари 2009 г. или когато Комисията публикува схемата, която от двете дати е по-късна

Срок на схемата или на предоставената индивидуална помощ: Споразуменията за новото финансиране ще започнат на 12 януари 2009 г. или когато Комисията публикува схемата, която от двете дати е по-късна, и ще приключат на 31 декември 2009 г.. Крайният срок за подаване на заявления е 31 декември 2009 г.

Цел на помощта: Да се създаде доброволна, подпомагана от държавата схема за събиране и унищожаване, чрез предприятие, одобрено да взема проби, на мъртъв добитък на възраст над 48 месеца, който трябва да се изследва за гъбична енцефалопатия по говедата в съответствие с разпоредбите на Регламент (ЕО) № 1774/2002 и Регламент (ЕО) № 999/2001.

Тази схема е нова. Тя не е удължение или изменение на предишна схема

Обхванат сектор (обхванати сектори): Финансирането се отнася за всички малки и средни предприятия (МСП) във Великобритания, участващи в производството или отглеждането на възрастни говеда

Име и адрес на органа, предоставящ помощта: Законовият орган, отговарящ за схемата, е:

Department for Environment, Food and Rural Affairs

Food and Farming Group

Area 7E, 9 Milbank, c/o Defra

17 Smith Square

London

SW1P 3JR

UNITED KINGDOM

Организацията, предоставяща финансирането, е:

The National Fallen Stock Company Ltd

Stuart House

City Road

Peterborough

PE1 1QF

UNITED KINGDOM

Интернет адрес: http://www.defra.gov.uk/animalhealth/inspecting-and-licensing/abp/fallenstock/transitionfunding.htm

Друга информация: —

Помощ №: XA 13/09

Държава-членка: Ирландия

Наименование на схемата за помощ или име на дружеството получател на индивидуалната помощ: Participants in the An Bord Bia Food Quality Assurance Schemes

Правно основание: An Bord Bia Acts 1994 to 2004

Планирани годишни разходи за схемата или общ размер на индивидуалната помощ, предоставена на дружеството: Годишни разходи в размер на 600 000 EUR

Максимален интензитет на помощта: Максимално 100 %

Дата на въвеждане:

Срок на схемата или на предоставената индивидуална помощ:

Цел на помощта: Целта на помощта е да се стимулира производството на качествени селскостопански продукти чрез участие на производителите в признати, независимо сертифицирани схеми за осигуряване на качеството (Quality Assurance Schemes). Помощта е под формата на разходи за инспектиране и сертифициране в съответствие с член 14, параграф 2, буква е) от Регламент (ЕО) № 1857/2006 на Комисията за участници в схеми за осигуряване на качеството „Bord Bia's Quality Assured Schemes“ на свинско месо, пилешко месо и яйца.

Помощта ще бъде предоставена също за разработване на стандарти (включително и за сравнителен анализ с други стандарти), както и за програми за обучение в съответствие с член 14, параграф 2, букви б) и в) от Регламент (ЕО) № 1857/2006 на участниците във всички схеми за осигуряване на качеството „Bord Bia“, включително тези, които произвеждат ядивни градински продукти, в това число производители на компост и субстрат за отглеждане на гъби

Обхванат сектор (обхванати сектори): Секторите за производство на месо, ядивни градински продукти и яйца

Име и адрес на органа, предоставящ помощта:

An Bord Bia Clanwilliam Court Lower Mount Street Dublin 2 IRELAND

Интернет адрес: http://www.bordbia.ie/industryservices-qualityassurance

Друга информация: Схемите, администрирани от Bord Bia (насърчаване развитието на хранителната промишленост) и сертифицирани по стандарт EN45001, отговарят напълно на изискванията на член 32 от Регламент № 1698/2005